احنا 6 سنين نعرف بعض من اعدادي هندسة لحد انهاردة تخيل كدا و لسه مكملين اللي هوا احنا كل واحد راح في دنيا بس لسه صحاب و اكتر من صحاب.. في الجامعة كنا مع بعض في اتحاد الطلبة 😂 و ايناكتس و مشروع التخرج و نفس الجروب و السيكشن فاكر لما اطردنا من المدرج بسبب الواد خيري لما قالنا شافوا بنت و الدكتور قالنا مصر مش هتتقدم بيكوا... 😂 يعني تخيل كل يوم لمدة 5 سنين كلية عاملنا فيهم بلاوي و احلي ايام ضحكنا و خرجنا و سافرنا و مواصلات كل يوم في المترو حتي لو اجازة من الجامعة كنا بننزل... 😂 لو اتجمعنا عشان نذاكر بنجهز كل حاجات المذاكرة و ناكل و بعدها علطول يكبس علينا النوم و طبعاً الواد خيري كان معانا في موضوع المذاكرة دا 😂 بص انا كمية الصور اللي معايا لينا ليها ذكريات حلوة و حاجات تودي في داهية 😂 فدي اقرب صورة لينا 😉❤ يعني بجد انت من الناس اللي وجودها في حياتي مهم و كبير جداً و اخويا اللي مجابتهوش امي ❤ اللي بيسمعني في مشاكلي و يساعدني احلها و احلي واحد لما يحكيلك موقف تموت علي نفسك من الضحك و تبقي بتعيط ضحك 😂 والله يا راضي الكلام دا قليل عليك و ربنا يعلم انت ايه بالنسبالي ❤❤ كل سنة و انت طيب يا ريس 😉 و عقبال ما تحقق كل اللي نفسك فيه في حياتك و تكون سنة سعيدة عليك 😉😘❤ ربنا يديم الصداقة و الاخوة اللي بنا دايماً 😘 😘 ❤